Pihla Hokkanen

Pihla Hannele Hokkanen (s. 23. tammikuuta 1993 Hyvinkää) on suomalainen estejuoksija. Hän on vuodesta 2023 lähtien edustanut Jyväskylän Kenttäurheilijoita ja hänen valmentajinaan toimivat Kalle Husso (2018–) ja Jani Pekkola (2023–).

Kalevan kisoista Hokkanen on saavuttanut pronssia 3 000 metrin estejuoksusta vuonna 2022. Maastojuoksun SM-kilpailuista hän on saavuttanut joukkuekilpailun kultaa vuonna 2019 (Kuopion Reipas) sekä hopeaa vuosina 2021, 2022 (Kuopion Reipas) ja 2023 (Jyväskylän Kenttäurheilijat). Hokkanen edusti Suomea alle 20-vuotiaiden EM-kilpailuissa Tallinnassa 2011. Estejuoksun karsinnassa hän oli oman alkueränsä 12., mikä ei riittänyt finaalipaikkaan.

Ennätyksikseen Hokkanen on juossut 1 500 metrillä 4.36,16 (2022), 3 000 metrillä 10.00,64 (2023), 3 000 metrin esteissä 10.27,79 (2022) ja 5 000 metrillä 17.30,43 (2023).

Lähteet 

Suomalaiset estejuoksijat
Vuonna 1993 syntyneet
Elävät henkilöt